gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7395, del 04-11-2014 (2014/10104)

Notificació de resolució de recurs d'alçada. Expedient sancionador número 462010SAT000864 i altres.
---------------------------------------------------------------------------------------------------

### Dades del document

Número de DOGV
:   7395

Data del DOGV
:   04-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10407


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució de recurs d'alçada. Expedient sancionador número 462010SAT000864 i altres. [2014/10968]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Expedient Empresa Últim domicili conegut Població  
462010SAT000864 Hermatra, SL Mare de Déu del Pilar, 3 Paterna  
462002SAT000002 Estucos La Mediterránea, SL Simat, 8 Alzira  
462002SAT000024 Promociones Inmobiliarias Aguas Vivas, SL Av. Luis Suñer, 19 Alzira  
462001SAT001017 Gamamobel, SL Camí Vereda Nord, s/n, Beniparrell  
462001SAT001305 Pino Stylo Muebles, SL Camí Algudor, s/n, Silla  
462002SAT000144 Construcciones y Estructuras Jordán, SL Pardines,22 Algemesí  
462008SAT000504 Construcciones Vilches Varo, SL Josep Iturbi, 5 Xirivella  
122009SAT000059 Terminal de Graneles de Castellón, SA Moll Serrano Lloveras, s/n, Castelló de la Plana  
  
  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del jutjat del social competent territorialment (articles 10.4 i 69 de la Llei 36/2011, de 10 d'octubre, reguladora de la jurisdicció social) i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 24 de octubre de 2014.- El director general de Treball: Felipe Codina Bellés.
Diari Oficial de la Generalitat Valenciana


Sumari del DOGV 7415, del 02-12-2014 (2014/10880)

Adjudicació i formalització del contracte número MY14/IUTNA/S/42. Adquisició d'un reactor CVD específic per a la síntesi i deposició de grafé.
----------------------------------------------------------------------------------------------------------------------------------------------

### Dades del document

Número de DOGV
:   7415

Data del DOGV
:   02-12-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/10439


Data del document
:   26-11-2014

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Adjudicació i formalització del contracte número MY14/IUTNA/S/42. Adquisició d'un reactor CVD específic per a la síntesi i deposició de grafé. [2014/10792]  
En compliment del que es disposa en l'article 154 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, es fa pública la següent adjudicació:  
  
1. Entitat adjudicadora  
a) Organisme: Universitat Politècnica de València.  
b) Dependència: Servici de Contractació.  
c) Número d'expedient: MY14/IUTNA/S/42.  
  
2. Objecte del contracte  
Adquisició d'un reactor CVD específic per a la síntesi i deposició de grafé.  
a) Tipus de contracte: subministraments.  
b) Descripció de l'objecte: Adquisició d'un reactor CVD específic per a la síntesi i deposició de grafé.  
c) Lot 1: Adquisició d'un reactor CVD específic per a la síntesi i deposició de grafé.  
d) CPV (referència de nomenclatura): 42 9 9 5 783-8.  
e) Butlletí o diari oficial i data de publicació de l'anunci de licitació: Diari Oficial de la Comunitat Valenciana de data 27 de juny de 2014.  
  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris.  
  
4. Pressupost base de licitació  
198.500,00 euros (IVA exclòs).  
  
5. Valor estimat del contracte  
198.500,00 euros (IVA exclòs).  
  
6. Adjudicació i formalització del contracte  
a) Data d'adjudicació: 23 d'octubre de 2014.  
b) Data de formalització del contracte: 28 d'octubre de 2014.  
c) Contractista. Lot 1: Aixtron Limited.  
d) Nacionalitat: Regne Unit.  
e) Import o cànon d'adjudicació: 198.500,00 euros (IVA exclòs).  
  
  
7. Altres informacions  
Cofinançat en un 80 % amb fons FEDER d'ajuda per a dotació d'equipament d'infraestructura cientificotecnològica amb el PO FEDER 2007/2013.  
  
València, 26 de novembre de 2014.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7275, del 16-05-2014 (2014/4062)

Informació pública de la liquidació de la cooperativa.
------------------------------------------------------

### Dades del document

Número de DOGV
:   7275

Data del DOGV
:   16-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4062


Organisme emissor
:   Cooperativa de Usuarios Santa Maria Micaela, COOP V.

Tipus de document
:   Anunci

Informació pública de la liquidació de la cooperativa. [2014/4062]  
El dia 16 de desembre de 2013 es va celebrar en el domicili social de l'entitat situat a València, carrer de Santa Micaela, 10, l'Assemblea General Extraordinària de la Cooperativa d'Usuaris Santa Maria Micaela Cooperativa Valenciana, amb CIF núm. F-97680052 i inscrita en el Registre de Cooperatives de la Comunitat Valenciana amb el número CV-2113. El consell rector havia enviat una convocatòria de l'assemblea a tots els socis de la cooperativa, en la qual estaven presents o representats nou dels deu socis. Constituïda sota la presidència de Salvador Galduf Lapiedra i actuant com a secretari Rafael Carrau Criado es va adoptar, per unanimitat de presents i representats i de conformitat amb l'orde del dia fixat en la convocatòria, la proposta de liquidació de Cosamami, Coop. V., l'inici dels tràmits per a liquidar-la i la designació de tres liquidadors d'entre els socis: Salvador Galduf Lapiedra, Juan Manuel Aloy Atienza i Rafael Carrau Criado, els quals van acceptar la designació i van manifestar no estar incursos en cap incompatibilitat de caràcter legal o estatutària.  
  
  
  
València, 16 de gener de 2014.- El president: Salvador Galduf Lapiedra.
Diari Oficial de la Generalitat Valenciana


Sumari del DOGV 7318, del 16-07-2014 (2014/6517)

Informació pública de la modificació del projecte de reparcel·lació de la UE-4 PPZR.
------------------------------------------------------------------------------------

### Dades del document

Número de DOGV
:   7318

Data del DOGV
:   16-07-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/6517


Data del document
:   09-07-2014

Organisme emissor
:   Ajuntament del Verger

Tipus de document
:   Anunci

Descriptors 

:   * Verger, el
    * pla d'urbanisme
    * administració local

Informació pública de la modificació del projecte de reparcel·lació de la UE-4 PPZR. [2014/6517]  
Pel Decret de l'alcalde president de l'Ajuntament del Verger de data 26 de juny de 2014, s'ha adoptat la següent resolució:  
  
Primer  
Sotmetre a informació pública per termini d'un mes el document de Modificació del projecte de reparcel·lació de la unitat d'execució número quatre del Pla Parcial Zona Residencial (UE-4/PPZR) de les normes subsidiàries d'este municipi, i que afecta únicament a les parcel·les inicials 12 i 27 i la finca resultant R-4.2 del projecte, mitjançant un anunci publicat en el Diari Oficial de la Comunitat Valenciana, a l'objecte de que qualsevol interessat puga comparéixer en l'expedient que obra en les dependències municipals, en horari d'oficines de 09.00 a 14.00 hores, examinar la documentació i formular, en el seu cas, al·legacions.  
  
  
El Verger, 9 de juliol de 2014.- L'alcalde: Miguel González Bañó.
Diari Oficial de la Generalitat Valenciana


Sumari del DOGV 7242, del 27-03-2014 (2014/2465)

RESOLUCIÓ de 10 de març de 2014, de la Universitat de València, per la qual es publica el pla d'estudis del Màster Universitari en Bioinformàtica.
--------------------------------------------------------------------------------------------------------------------------------------------------

### Dades del document

Número de DOGV
:   7242

Data del DOGV
:   27-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/2465


Data del document
:   10-03-2014

Organisme emissor
:   Universitat de València

Tipus de document
:   Resolució

Descriptors 

:   * centre d'ensenyament

RESOLUCIÓ de 10 de març de 2014, de la Universitat de València, per la qual es publica el pla d'estudis del Màster Universitari en Bioinformàtica. [2014/2465]  
Obtinguda la verificació del pla d'estudis per part del Consell d'Universitats, amb l'informe previ positiu de l'Agència Nacional d'Avaluació de la Qualitat i Acreditació, i acordat el caràcter oficial del títol per part del Consell de Ministres de 20 de setembre de 2013 (BOE 15.11.2013), aquest Rectorat ha resolt:  
Publicar el pla d'estudis del títol oficial de Màster Universitari en Bioinformàtica.  
El pla d'estudis a què es refereix aquesta resolució quedarà estructurat tal com figura en l'annex.  
  
València, 10 de març de 2014.- El rector: Esteban Jesús Morcillo Sánchez.  
  
ANNEX  
Pla d'estudis del títol de Màster Universitari en Bioinformàtica  
  
Branca de coneixement: Ciències de la Salut.  
  
1. Distribució del pla d'estudis per tipus de matèria en crèdits ECTS:  
  
Caràcter de les assignatures ECTS  
Obligatòries 48  
Optatives 30  
Pràctiques externes 0  
Treball de final de màster 12  
Crèdits totals 90  
  
  
2. Contingut dels mòduls de què consta el pla d'estudis:  
  
Mòdul I. Mòdul obligatori  
Assignatures Caràcter ECTS  
Algorismes en bioinformàtica Obligatori 3  
Bioinformàtica estadística Obligatori 6  
Bioinformàtica estructural Obligatori 3  
Bioinformàtica evolutiva Obligatori 6  
Nocions bàsiques de bioinformàtica i genòmica Obligatori 6  
Tècniques òmiques per a l'obtenció massiva de dades Obligatori 6  
Aplicacions i tendències en bioinformàtica Obligatori 3  
Biologia de sistemes computacional Obligatori 6  
Estudis in silico en biomedicina Obligatori 6  
Programació i tècniques computacionals avançades en bioinformàtica Obligatori 3  
Crèdits totals a cursar 48  
  
  
Mòdul II. Optativitat  
Matèries Caràcter ECTS  
Bioquímica i biologia molecular Optatiu 9  
Computadores i sistemes operatius Optatiu 6  
Estructures de dades i bases de dades Optatiu 9  
Evolució Optatiu 6  
Genètica Optatiu 9  
Medicina i experimentació clínica Optatiu 6  
Programació Optatiu 9  
Crèdits totals a cursar 30  
  
  
Mòdul III. Treball de final de màster  
Assignatura Caràcter ECTS  
Treball de final de màster Obligatori 12  
Crèdits totals a cursar 12
Diari Oficial de la Generalitat Valenciana


Sumari del DOGV 7212, del 12-02-2014 (2014/1057)

Notificació de la sentència dictada en el procediment de guarda i custòdia número 777/2013.
-------------------------------------------------------------------------------------------

### Dades del document

Número de DOGV
:   7212

Data del DOGV
:   12-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1057


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 777/2013. [2014/1057]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de família, guarda, custòdia al fill menor no matrimonial no consensuat 000777/2013, seguides a instàncies de Nuria Suárez Tello contra Félix Enrique Narváez Jiménez, en situació de rebel·lia, en les quals, en data 28 de gener de 2014, s'ha dictat sentència la part dispositiva de la qual diu així:  
«Dispositiva  
Obert l'acte pel jutge, les parts concurrents sol·liciten en este acte que s'estime la petició principal objecte del present juí, amb les conseqüències legals derivades d'esta i s'aproven les mesures següents:   
  
- Per al règim de visites s'establix el següent: el menor romandrà amb la mare durant dos setmanes contínues començant el dilluns i finalitzant el segon diumenge al matí. El pare arreplegarà eixe diumenge al matí el menor que romandrà amb ell durant una setmana i el tornarà el dilluns al col·legi.   
- Quant a la pensió alimentària, esta es rebaixa a 100 euros mensuals que hauran de ser abonats els dies 1 al 5 de cada mes.  
- Així mateix, quant als gastos extraescolars i extraordinaris s'abonaran per mitat, amb la comunicació prèvia de l'import i la data de pagament.   
De tot això s'estén esta, la qual una vegada llegida i conforme firmen tots els compareixents, en unió del jutge.».   
I perquè valga de notificació en forma al demandat Félix Enrique Narváez Jiménez, en situació de rebel·lia i ignorat parador, expedisc i firme este edicte.   
  
València, 5 de febrer de 2014.- La secretària judicial: Alicia Ordeig Rabadán.
Diari Oficial de la Generalitat Valenciana


Sumari del DOGV 7429, del 23-12-2014 (2014/11168)

Notificació del decret dictat en l'executòria número 35/2014.
-------------------------------------------------------------

### Dades del document

Número de DOGV
:   7429

Data del DOGV
:   23-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/11150


Organisme emissor
:   Jutjat Mixt Número 3 d'Elda

Tipus de document
:   Anunci

Notificació del decret dictat en l'executòria número 35/2014. [2014/11422]  
Executòria número 000035/2014Y  
El jutge d'Instrucció d'esta ciutat, en les diligències d'executòria número 000035/2014, sobre lesions imprudents, ha dictat decret l'encapçalament i la part dispositiva de les quals diu així:  
  
«Encapçalament  
En la present causa es va dictar l'actuació que precedix i es va ordenar la incoació d'executòria.  
Dispositiva  
Requeriu el pagament a Aztem Kho Vanets a fi que faça efectiva la pena de multa de 180 euros en l'improrrogable termini de 10 dies a comptar des del requeriment, amb l'advertència expressa que si no verifica el dit pagament, voluntàriament o en via de constrenyiment, procedirà a complir un dia de privació de llibertat per cada dos quotes que resulten impagades.  
Requeriu-li igualment a fi que faça efectiva la quantitat de 79 euros en concepte d'indemnització reconeguda a Fernando Valero Collado en l'improrrogable termini de 10 dies, i advertiu-li que qualsevol pagament que verifique s'imputarà en primer lloc a la indemnització i coberta esta i els interessos, s'imputaran els pagaments a la multa.  
Declare que les costes s'imposen a Aztem Kho Vanets, si les hi haguera.  
Feu-li saber al condemnat que la multa haurà d'ingressar-se en el compte d'este jutjat situat al Banc de Santander número 6337.8493.97.1866.1809.»  
  
I perquè servisca de notificació a Aztem Kho Vanets, sense domicili conegut, i la seua insercció en el Diari Oficial de la Comunitat Valenciana, expedisc el present  
  
Elda, 15 de desembre de 2014.- La secretària judicial: Margarita Requena Pleguezuelos.
Diari Oficial de la Generalitat Valenciana


Sumari del DOGV 7401, del 12-11-2014 (2014/10176)

Informació pública de la modificació puntual número 6 del pla general d'ordenació urbana.
-----------------------------------------------------------------------------------------

### Dades del document

Número de DOGV
:   7401

Data del DOGV
:   12-11-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/10349


Data del document
:   05-11-2014

Organisme emissor
:   Ajuntament d'Algemesí

Tipus de document
:   Anunci

Descriptors 

:   * Algemesí
    * pla d'urbanisme
    * administració local

Informació pública de la modificació puntual número 6 del pla general d'ordenació urbana. [2014/10391]  
L'Ajuntament Ple d'Algemesi, en la sessió de data 30 d'octubre de 2014, ha acordat sotmetre a informació pública la modificació puntual número 6 del pla general d'ordenació urbana. La dita modificació té per objecte regularitzar la situació de fet consolidada en els entresolats de les plantes baixes dels edificis construïts segons la normativa urbanística del PGOU 1987.   
El termini d'informació pública i de presentació d'alegacions serà de 45 dies a contar des de la publicació en el Diari Oficial de la Comunitat Valenciana. Durant l'esmentat termini l'expedient podrà ser consultat en el Departament d'Urbanisme (3.ª planta de l'Ajuntament d'Algemesí, plaça Major, 3) i en la pàgina web ?www.algemesi.net?.  
  
  
Algemesí, 5 de novembre de 2014.- L'alcalde: Vicent Ramón García Mont.
Diari Oficial de la Generalitat Valenciana


Sumari del DOGV 7356, del 09-09-2014 (2014/8111)

RESOLUCIÓ de 29 d'agost de 2014, del director general de l'Institut Valencià de la Joventut, per la qual s'ordena la publicació de les variacions en la composició del consell rector de l'IVAJ.GVA JOVE.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7356

Data del DOGV
:   09-09-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/8111


Data del document
:   29-08-2014

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut Generalitat Jove

RESOLUCIÓ de 29 d'agost de 2014, del director general de l'Institut Valencià de la Joventut, per la qual s'ordena la publicació de les variacions en la composició del consell rector de l'IVAJ.GVA JOVE. [2014/8111]  
La Llei 18/2010, de 30 de desembre, de la Generalitat, de Joventut de la Comunitat Valenciana, regula en l'article 9 les competències i la composició del Consell Rector de l'Institut Valencià de la Joventut.Generalitat Jove (IVAJ.GVA JOVE).  
L'article sisé del Reglament de Funcionament del Consell Rector, aprovat en sessió de 15 de maig de 2003, estableix que la seua composició i les variacions possibles es publicaran en el Diari Oficial de la Comunitat Valenciana mitjançant una resolució de l'IVAJ.GVA JOVE.  
Per Resolució de 15 de setembre de 2013, del director general de Joventut i de l'IVAJ.GVA JOVE, es va ordenar la publicació de la composició del Consell Rector (DOCV 7118, 25.09.2013).  
En l'Assemblea del Consell de la Joventut de la Comunitat Valenciana (CJCV), celebrada el dia 7 d'abril de 2014, es va procedir a l'elecció del seu president i dels quatre representants del Consell en el Consell Rector de l'IVAJ.GVA JOVE.  
Per Resolució de 16 de juliol de 2014, de la consellera de Benestar Social, van ser nomenats els dits representants del CJVC, membres integrants del Consell Rector de l'IVAJ.GVA JOVE.  
En virtut del que s'ha exposat, resolc:  
Ordenar la publicació, en el Diari Oficial de la Comunitat Valenciana, d'esta variació en la composició del Consell Rector de l'IVAJ.GVA JOVE, que afecta les persones següents:  
- David Latorre García, presidente del CJCV  
- Hèctor Josep Juan Bofí, vocal en representació del CJCV  
- Carlos Villodres Iglesias, vocal en representació del CJCV  
- Begoña Cruz Fernández, vocal en representació del CJCV  
- Sandra Gómez López, vocal en representació del CJCV  
  
València, 29 d'agost de 2014.- El director general de l'IVAJ.GVA JOVE: Marcos Sanchis Fernández.
Diari Oficial de la Generalitat Valenciana


Sumari del DOGV 7199, del 24-01-2014 (2014/614)

Notificació i citació a termini als interessats en el procediment abreujat número 190/2013 del Jutjat Contenciós Administratiu número 7 de València.
----------------------------------------------------------------------------------------------------------------------------------------------------

### Dades del document

Número de DOGV
:   7199

Data del DOGV
:   24-01-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/614


Organisme emissor
:   Conselleria de Sanitat

Tipus de document
:   Anunci

Notificació i citació a termini als interessats en el procediment abreujat número 190/2013 del Jutjat Contenciós Administratiu número 7 de València. [2014/614]  
El director general de Recursos Humans de la Conselleria de Sanitat fa saber que Gloria Peiro Cabrera ha interposat recurs contenciós administratiu procediment abreviat número 000190/2013, davant del Jutjat Contenciós Administratiu número 7 de València, contra la Resolució de 23 de novembre de 2012, del director territorial de Sanitat, per la qual es publiquen els llistats definitius d'inscrits en les llistes d'ocupació temporal d'institucions sanitàries de la Conselleria de Sanitat Edició 11.  
  
Per això, en compliment del que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, es notifica a les possibles persones interessades que ha sigut remés a l'esmentada sala l'expedient administratiu impugnat, i se'ls emplaça en el termini de nou dies, a fi que puguen comparéixer en les referides actuacions, si ho estimen convenient.  
  
València, 14 de gener de 2014.- El director general de Recursos Humans de la Conselleria de Sanitat : Javier Lázaro Lorente.